NETFLIXOVA SERIJA
EPIZODA 2
Kvragu, ovog sam se pribojavala!
Ne smijem ga ovakva sresti!
Što to radiš?
Ja…
Ovaj…
Moram ti nešto reći.
-Što to? -Riječ je o…
Samo trenutak…
Rekla si da me ne želiš više vidjeti niti se udati za mene.
Što onda izvodiš?
Upravo tako.
Tako je. Ne samo da te ne želim više vidjeti
nego me ni najmanje ne zanima udaja za tebe.
Vratila sam se da ti kažem da me više ne zoveš. Dobro, idem sad.
Svejedno ću se oženiti tobom.
Molim?
Reci zašto se ne želiš udati za mene.
Ne sviđa mi se ništa u vezi tebe.
Ne sviđaju mi se otrcane fraze koje koristiš
ni što nalikuješ na arheopteriksa.
Arheopteriksa?
Idem ja sad.
Ajme, zeleno je.
Arheopteriks?
Kako to izgleda?
Ovo je arheopteriks.
Kako ja sličim tomu?
Općenito imaš takvu vibru, a osobito nos.
Molim?
Sličnost je nevjerojatna.
Što? Kako se možeš smijati u ovakvoj situaciji?
Ne, mislim, cijela je stvar urnebesna.
Hoćeš reći da si mu uskočila u auto i rekla:
„Ništa od braka”?
Nije bilo druge. Min-woo me nije smio sresti onakvu.
Uglavnom, što ćemo sad?
Neće se povući ne poduzmemo li nešto.
U pravu si.
Zašto se uopće toliko želi oženiti?
Vjerojatno zbog tvoje obitelji.
Da njegovi postanu najbogatiji.
Ali da se tvrtke i spoje, ne bi stekli dovoljno kapitala.
Možda se zaljubio u tebe.
To nije moguće.
Vjerojatno ga zanima „Jin Young-seo iz Marine grupe”.
Samo se sastani s njim i razjasni stvar.
Dobro.
Umorna sam. Idemo.
Ma daj. Popijmo još rundu pića.
-Što? -Vrati li se tata
i sazna li da sam potpuno uprskala spoj, ubit će me.
Samo jedno piće. Gledaj na to kao na moj posljednji obrok, može?
Dobro. Popijmo još jednu rundu.
Idemo!
Young-seo.
Hej, Ha-ri.
Što radiš?
Sjećaš li se tipa o kojem sam ti pričala?
Ondje smo se upoznali.
Što?
Bio je baš moj tip.
Mislim da radi u blizini. Možemo li pričekati malo?
Čovječe, zbog njega si i odlučila doći ovamo, zar ne?
Tako je.
Još mi se nikad ništa nije činilo toliko ispravno.
Pričekajmo još sat vremena. Što kažeš?
-Dobro. Može. -To!
Samo sat vremena! Ja častim.
Čovječe, zamisli ti njih dvije!
Sinoć su došle pijane i nastavile su još piti!
Ma trebala bih ih…
Buđenje!
-Ne morate na posao? -Boli me glava.
Gđo Han.
Zašto sam zaspala ovdje?
-Što ti radiš ovdje? -Ne znam.
Ne sjećate se ničega od jučer?
Jučer?
Pazi ti nju. Sestra ti se opet ne javlja.
Derište jedno. Ubit ću je.
Imam darove za vas.
Ovo je za tatu, mamu i Ha-mina.
A ovo je za mene!
Potukla si se s nekim?
E, da. Mama, spotaknula sam se ondje.
Pogledaj se samo!
Ali oni dragi policajci dovezli su nas ovamo, brm-brm!
Naroljala si se i navukla si policiju na vrat?
Nevjerojatna si!
Ulazi više!
I ona je ovdje!
Zaboga, koliko moraš popiti da ne možeš hodati?
Dobra večer.
-Ideš. -Gospođice.
U redu, gospođice. Kod kuće ste, jasno?
Ne, nisam tražila da me odvedete kući.
Tražila sam da me odvedete muškarcu koji mi je suđen.
Čekajte.
Pričala sam vam.
Otprilike je ove visine i oči mu blistaju kao malenom psiću.
A ramena su mu široka poput Tihog oceana. Eto, toliko!
-To boli! -Young-seo, ne možeš to raditi…
Nadrapat ćeš budeš li to radila policajcu.
Dođi ovamo. Oprostite.
Hej! Uopće nisi slušala što ti cijelu noć pokušavam reći.
Je li toliko pogrešno što želim opet vidjeti čovjeka koji mi je suđen?
Već satima melješ te gluposti.
Otkinut ću ti usta.
Young-seo!
Hej, što ti je s ustima?
Young-seo, usta su ti poderana!
-Poderana su? -Da vidim!
-Poderana su. -Poderana su!
Ne! Mama, vatra, krv, igla!
Reci „a”!
Oprosti mi!
Boli. Boli me srce.
-Oprosti. -Povratit ću.
To ne zvuči dobro. Nema povraćanja.
Još nikad nije imala ispad, a evo je sad.
Zabada nam nož u srce ovom scenom.
-Ispričavam se. -U redu je.
Preuzet ću to.
Možete mi to dati.
Hvala vam na trudu.
Ja ću ovo srediti i pobrinuti se da se pokaju.
Možete ići.
-U redu. -Doviđenja.
Laku noć.
-Ne povraćaj. -Oprostite.
Čuvajte se.
Young-seo, ne smiješ povratiti.
Hajdemo na još jednu rundu.
Idite gore isti čas!
Sinoć smo… Tako je.
Možda da odsad smanjimo s pićem?
Hoćemo li?
-Da. -Dobro.
Volim te, mama.
Volim vas, gđo Han.
-Dobar tek. -Hvala.
Što misliš, da organiziramo vjenčanje u našem hotelu?
Što? Vjenčanje?
Da. Htio sam to raspraviti s predsjednikom uprave Jinom,
no na poslovnom je putu i vraća se sljedeći tjedan.
Ne zna da ne smijemo časiti časa?
Već razmišljaš o lokaciji vjenčanja?
Mrziš tratiti vrijeme.
Brak je već na stolu. Što prije pokrenemo stvar,
prije ću dočekati praunuke, zar ne?
Ali…
Ta je djevojka na spojevima znala raditi scene.
No čini se da se u mojeg dragog unuka zaljubila na prvi pogled.
Suđeni ste jedno drugomu.
Čovječe.
-Mobitel vam zvoni. -Molim?
NOVA PORUKA OD JIN YOUNG-SEO
Da, čini se da je zaljubljena do ušiju. Želi se naći sa mnom.
Stvarno? Da vidim.
Hej, pokaži mi.
Jedimo.
Poruka od predsjednika Kanga.
„Javit ću ti gdje ćemo se naći.”
Nemoj zaribati. I nemoj reći ništa blesavo i razotkriti me.
Tko je to na spoju na slijepo?
Glumica koju sam unajmila preko agencije. Potpuna je neznanka.
-Sretna? -Samo idi i reci mu to, dobro?
-Dobro. Idemo. -Idemo.
Bit će to iza nas.
A zašto se želi naći s tobom?
Mislio sam da ste prekinuli.
-Nije li očito? -Što to?
Shvatila je da sam predobar ulov
da bi me odbila samo da napakosti ocu.
Ne vjerujem da je tako.
Rekla je da si otrcan
i da joj se ne sviđa tvoje lice jer sličiš arheopteriksu.
-Zašto mi se onda javila? -Pojma nemam.
Ideš, gđica Jin zbilja ima dobro oko.
Zaista sličiš arheopter…
Dosta o arheopteriksu.
-Isti su! -Što si rekao?
Stani, Cha!
Dobro izgleda.
A kako napreduje sušenje skuše?
-Danas ću je ispržiti. -Dobro.
Izgleda da ću opet zaudarati cijeli dan.
Da sam znala da ću to raditi, ne bih se ni zaposlila ovdje.
Je li tako?
Molim vas, gđice Shin. Vi to ne mislite.
Uvijek ste tako uzbuđeni dok radite.
-Ja? Stvarno? -Da.
Čovječe, ne mogu vjerovati.
Što više saznajem o g. Kangu, to više vidim koliko smo slični.
A po čemu ste slični?
Priča se
da je g. Kang bio student generacije na Harvardu.
Baš kao i ja jedan semestar na svom fakultetu.
Osvojio je i zlatnu medalju na amaterskom atletskom prvenstvu.
A vi znate, zar ne?
Ja sam Gye Bin, pobjednik štafete na tvrtkinu team buildingu.
Kako se to ono zove?
Paralelni svemiri.
Kako smo tako slični?
Znate što? Onda ja imam toliko toga zajedničkog s Giannom Jun.
Obje imamo dva oka, nos, usta i žene smo.
Uspoređujete se s mojom Giannom?
Zašto me uporno pokušavate iznervirati?
Znam da se ne namjeravate udati.
Evo ih opet.
Za druge ženske zaposlenike to je korisno.
Možda vam je to prilika za poslovni uspjeh, znate?
Molim?
Jasno, da.
Zaboga, kako uvijek znate točno što treba reći da zaslužite
-šaku u glavu? -Što?
Nisu „ženski zaposlenici”, nego zaposlenice.
Ne znate da je to seksistički?
I kakav poslovni uspjeh?
Uspjeli ste mi samo dići tlak.
Zato prekinite i predajte te fakture.
Zato i jest sama.
DOLAZNI POZIV MIN-WOO
Bok, Min-woo.
-Min-woo? -Dobro.
-Gđo Yeo. -Da?
Smijem li načas izaći?
Tko vas to zove? Zvučite veselo.
Da, to je tip…
s kojim se viđam.
Ajme, kakav glasan šapat.
Dobro.
Što? Viđa se s Min-woom?
Viđaju se.
Gđo Kim.
Znatiželjan sam, što to točno znači da se viđaju?
Je li to faza prije stupanja u službenu vezu…
Oprostite.
Moram pitati nekog upućenijeg.
Strašno mi je žao.
Kako to mislite? Ja imam bogato iskustvo u tom području.
Slobodno pitajte.
Ne, oprostite što sam pitao.
Što? Njih su dvoje zaista par?
Ma nema šanse.
Vidjeli su se samo nekoliko puta na timskim večerama.
Tako je.
Zašto se onda dodiruju?
Jesu li dovoljno bliski da razmjenjuju darove?
On odlazi?
Samo malo!
Što ću sad?
Ha-ri, baš si jadnica.
Što uopće izvodiš?
Sredio si ono o čemu smo jučer razgovarali?
-Da, riješeno je. -Ispričajte me.
Oprostite.
Jao, oprostite.
Jesi li dobro?
Tko je to bio?
Tko mi je ovo bacio u glavu?
Curi ti krv iz nosa.
Krv iz nosa?
Ona žena u bijeloj kuti.
Ma daj!
Predsjedniče Kang!
Molim vas, otvorite mi.
Bez daha sam.
Molim? Zašto?
Ni makac!
Kvragu!
Ta mala… Kvragu!
Dovraga.
Predsjedniče Kang!
Svi će vidjeti.
O, ne!
Što radiš ovdje?
Ona je istraživačica.
Tim za razvoj prehrambenih proizvoda je gore.
Ne, išla je ovuda.
Ovo je tvoja papuča, zar ne?
Reci zašto si me njome pogodila.
Slučajno. Nisam htjela, poskliznula sam se.
VIŠA ISTRAŽIVAČICA SHIN HA-RI
Gđice Shin, ništa vas ne čujem.
Nisam htjela. Bilo je slučajno. Poskliznula sam se. Oprostite.
Zašto ste pobjegli?
Ne mogu reći: „Da me ne prepoznaš!”
Curila vam je krv iz nosa, pa sam bila zatečena. Žao mi je.
Obujte se.
Hvala vam.
Riba s liste želja vaše je djelo, zar ne?
Jest.
I kampanja s vegetarijanskim okruglicama?
Da.
Što? Taj je prijedlog bio odbijen. Kako…
Sjećam se, zamisao je bila dobra.
Nije li?
Ako malo razmislite, moje su zamisli bile ispred vremena.
Sad bi to prošlo.
Danas je veganstvo u modi. Povrtne okruglice bez kalorija!
Bile bi popularne među vegetarijancima
i ljudima na dijeti. Prava šteta.
Moja skuša! Sigurno se već osušila!
Moram ići.
Strašno se čudno ponaša, ali sviđa mi se kako radi.
Što je bilo? Što vas muči?
Što? Ma ništa.
Kako možete raditi? Zar niste čule što se dogodilo?
Neka je zaposlenica pogodila g. Kanga papučom
u predvorju na prvom katu.
Potekla mu je krv iz nosa!
Gđice Kim, niste li vi bili na prvom katu?
Jeste li vidjeli?
Ništa nisam vidjela.
Bili ste s čovjekom s kojim se viđate. Zašto udarate glavom?
Od danas se više ne viđamo.
Tip o kojem sam govorila je chef Lee Min-woo.
Aha, Min-woo?
Prijatelj gđice Shin koji je bio u restoranu
kad smo bili na timskoj večeri? Onaj zgodni?
Aha, onaj?
Pa jedva ga poznajete.
Pa, jako mi se svidio, pa sam mu prva poslala poruku.
Čak sam mu i odnijela dar u restoran.
Zašto je onda već gotovo? Čak je dobio i dar!
Tako je.
Rekao je da mu nije ugodno.
Aha, razumijem.
Odoh ja izvaditi skušu.
Jeste li vi ćoravi?
Molim? Što sam učinila?
Ne znate da se chef Lee već nekomu sviđa?
Ma dajte.
Gđo Yeo, zar nemate srama?
Može vam biti nećak.
Da vam nije palo na pamet!
Ne škljocajte mi tim štipaljkama!
Nije riječ o meni.
Ajme, kako vruće!
Da vidimo, a ovdje?
Ma što je ovo?
Tko se, dovraga, ovako parkirao?
Ma daj.
Zašto mi posljednjih dana ništa ne ide od ruke?
Ajme, niste li vi čovjek iz trgovine?
Zdravo. Kako to da ste me zapamtili?
Teško je zaboraviti nekoga tako naočitog.
Dobro pamtim lica.
Uglavnom, sad se malo žurim.
Nazovite me.
Molim te. Nazovi me.
„Marine grupa, voditeljica tima Jin Young-seo?”
-Vi ste Jin Young-seo? -Da.
Je li sve u redu?
Ništa nije u redu.
Lažna gđice Jin.
Zar ne znate da je korištenje tuđeg identiteta zločin?
Molim? Kako to mislite, tuđeg?
Tko ste uopće vi?
Prije nekoliko sam dana izašao s pravom Jin Young-seo.
Hoćete reći da ste vi Kang Tae-moo?
Zašto me suđeni morao vidjeti ovakvu?
Što ste rekli?
Ma ništa.
Gđice Jin,
tko je lažna Young-seo koju ste poslali na spoj sa mnom?
Ne znam. Ona je glumica koju sam unajmila preko agencije.
Ne znam joj ime ni kako izgleda. Potpuna je neznanka.
Potpuna neznanka?
Da.
Ali torba koju je ta žena nosila izgleda baš poput te.
Molim?
Nipošto.
Ona je nosila Coconel, a ovo je Laurent.
To su različite torbe.
Nemate pojma.
Coconel i Laurent? Mislio sam da je ne poznajete.
Kako ste znali kakvu je torbu nosila?
Da, kako?
Naše će obitelji biti veoma ljute na vas
kad shvate što ste učinili.
Ne smeta vam to?
Zar ćete im sve reći?
Ne možete li samo reći da na drugom spoju nismo kliknuli?
Da se nećemo vjenčati?
U tom slučaju,
dovedite je ovamo.
Koga?
Ženu
koju sam umalo oženio.
Zašto ne odgovara na poruke?
Sad je sve u redu. Ništa se ne brini.
Kakvo olakšanje!
Ovo me izluđuje. Što hoćeš od mene?
AKADEMIJA JOY ART
Ovo je pupoljak, a ovo ovdje su listovi.
U redu je. Ja sam ionako šarala više nego on. Izvolite.
Ta je žena Jin Young-seo, je li?
Vratio si se?
Molim te, ne pospremaj mi stan.
Kako da ne pospremam?
Zašto živiš u neredu, Sung-hoone?
-Jesi li kupio što sam tražio? -Evo.
I ponavljam.
Ovo nije običan, nego kreativni nered.
Izvadi to.
Sad kad si pospremio i skuhao,
-manje si pod stresom? -Jesam.
Imaš baš neobične metode opuštanja.
Zašto su neobične?
Ulažem vrijeme i trud, a to se ogleda u rezultatu.
Produktivno je.
Budući da je tvoja Jin Young-seo bila lažna,
vjerujem da brak otpada.
Kakvog to smisla ima?
Potratila mi je vrijeme. Sve sam ono rekao zbog nje.
Valjda je i gđica Jin htjela izbjeći dogovoreni brak.
Nemaš se zašto ljutiti zbog toga.
Govorim o lažnoj gđici Jin, a ne pravoj.
Bila je zamjena, a što je ono rekla?
Otrcan? Arheopteriks?
Ljutnju usmjeravaš u čudnom smjeru.
Ne mogu joj oprostiti.
Uskoro ću joj se osvetiti.
Kad si ti došla?
Maloprije.
Je li se predsjednik Kang naljutio što si ga pokušala prevariti?
Što?
Ma samo… Na poslu se priča da je opak tip.
Otpustio je loše direktore.
Dosta o tome, bilo pa prošlo.
Što kažeš da izađemo i malo se ispušemo?
Kamo ćemo?
Hajde, isprobaj što god želiš.
Ona?
Sljedeća.
Mislim da je ta najbolja!
Što ti je došlo da mi kupuješ odjeću?
Znam da si ovih dana bila pod stresom zbog mene.
Maziš me i paziš jer sam za tebe otišla na jedan spoj?
Čekaj, ti…
Ja što?
Nemoj me tražiti da opet idem na spoj.
Neću to više nikad učiniti!
Bez brige, neću te ni tražiti.
Uljepšajte je, molim! Neka zablista!
-Hej. -Da.
Ptičica!
Naprijed!
Sigurna si da u taj salon idu poznati?
Šminka mi je malo prejaka.
Tražila sam da te tako našminkaju.
Što ti to znači?
Ha-ri, pažljivo me slušaj.
-Uskoro stiže g. Kang. -Molim? Tko stiže?
Nisam imala izbora!
Shvatio je da smo prijateljice. Htio te vidjeti.
Trebala si reći da me ne poznaješ!
Rekao je da će te onda sam pronaći!
Što ako dozna da radiš za njega?
Mogla si me barem upozoriti.
Onda ne bi došla.
Uglavnom, smatra da mu duguješ ispriku.
-Samo se ispričaj. -Što?
Što je najgore što se može dogoditi? Odoh ja.
-Odlaziš? -E, da!
Ne zaboravi staviti periku.
Oprosti.
-Periku? Čekaj, Young-seo! -Oprosti!
Young-seo!
Znala sam da imam loš predosjećaj!
Kvragu.
Samo malo!
Što da radim?
Ne znam!
Kvragu i sve.
Zašto je sad sve moralo ispasti?
Hvala vam.
Ajme meni.
Ponovno se susrećemo, lažna gđice Jin.
Radiš u restoranu brze hrane?
Molim?
Aha, to.
Mogu i sam provjeriti.
Moja obitelj vodi… restoran brze hrane, da.
Dovraga, sad sam mu otkrila i gdje živim.
Koliko?
Obična piletina stoji 15 000, a pikantna 17 000 vona.
Nisam govorio o…
O piletini.
Koliko si dobila da utjeloviš Jin Young-seo?
To je…
Ovaj…
Samo budi iskrena.
Govorila sam joj da ne mogu, da zaista ne mogu,
ali ponavljala mi je da će mi platiti 800 000 vona.
Eto, tako je bilo.
Pokušala si me prevariti za pišljivih 800 000 vona?
Zamijenila sam je. To tehnički nije prijevara.
Glumila si da si netko drugi.
Tratila si nečije dragocjeno vrijeme radi svoje koristi.
Ako to nije prijevara, što jest?
Žao mi je.
Hitno mi je trebao novac,
a trošak nisam mogla podmiriti iz plaće.
Mislio sam da si obična prevarantica, ali ti imaš i posao?
Bome si sposobna, zar ne?
Ma to je samo posao u jednoj malenoj tvrtki.
Da, jako malenoj…
A ta je tvrtka zapravo tvoja.
Pitam se je li opet poveo svog zgodnog tajnika.
Upravo si prijateljicu bacila lavovima,
a ti razmišljaš o muškarcima.
Oprosti, draga prijateljice.
Uglavnom, smatra da mu duguješ ispriku. Samo se ispričaj.
Nisam učinila ništa loše,
osim što skrivam da radim za njega.
Ali naljutila sam ga, pa bih nastradala da sazna tko sam.
Znam da isprika nije dovoljna.
Da se barem mogu odužiti
za tvoje potraćeno vrijeme i povrijeđene osjećaje,
no to nije moguće.
I ne mogu ti vratiti u novcu i darovima
jer imam daleko manje nego ti.
Ali obećavam da ću učiniti sve u svojoj moći da ti pomognem
ako ikad zatrebaš uslugu.
Još se ljutiš?
Na koji način
nalikujem na arheopteriksa?
Molim?
Dakle, zato se ljutiš?
Ne ljutim se.
Samo što još nikad nisam čuo takvu ludost,
pa sam ostao zatečen, eto.
A, to.
Samo sam rekla što mi je prvo palo na pamet
jer sam htjela da me prestaneš prositi.
To ti je prvo sinulo?
Ali sličnost postoji.
Imaš sitno lice, oštar pogled i krakat si.
To ti još nitko nije rekao?
Nisam li rekao da takvo što još nisam čuo?
A, da.
Žao mi je.
Zbilja se zato tako naljutio?
Čovječe, kakvo zlopamtilo!
Pa,
ako nemamo više što raspraviti,
bismo li mogli pomalo završiti?
Obiteljski restoran još traži honorarce,
pa ja pomažem uvečer.
Mislim da je najbolje da krenem…
DOLAZNI POZIV NE JAVLJAJ SE
Ponovno spremi moj broj. I odsad se javljaj kad te zovem.
Ako se ne budeš javljala ili nestaneš…
pronaći ću te.
Dobro.
Također, koje ti je pravo ime?
Moje ime?
Shin Ha…
Kažem li mu pravo ime, možda me poslije prepozna.
Geum… hui.
Geum-hui.
SHIN GEUM-HUI
Arheopteriks.
Pitam se hoće li se gđica Geum-hui danas uspjeti nasmiješiti.
Ja ću svinjski kotlet sa sirom.
Da, gospodine.
Koji bogataši odaberu restoran sa svinjskim kotletima
za večeru sa svojtom?
Svejedno sam ljubomoran.
Bilo bi lijepo večerati sa svojtom u takvom restoranu.
Stigao sam.
Tek si se vratio?
Je li sve u redu s gđicom Jin?
I, što je s vjenčanjem?
Prvo bi se obitelji trebale upoznati.
Odlučio sam da neću oženiti Jin Young-seo.
Molim? Kako to…
Eto, tako je ispalo, stoga te molim da to više ne spominješ.
Taj mali…
Ne mogu pristati na brak.
Ne, neću pristati.
Ja zapravo volim Geum-hui.
-Shin Geum-hui. -Gwang-bok!
Kako se usuđuješ uvrijediti moju kćer zbog neke cure iz restorana s piletinom?
To je zacijelo boljelo. Korica na kotletu mora da je bila hrskava.
No bez obzira na to je li u stvarnom životu ili na televiziji,
zašto se danas tako teško oženiti?
Shin Geum-hui.
DRŽI SE, SHIN GEUM-HUI
Shin Geum-hui.
Zašto mi je to najednom palo na pamet?
Kao da sam to negdje čula. Shin Geum-hui.
Dobili ste govornu poštu…
Isključila je mobitel, je li?
Samo čekaj, Young-seo. Kad te pronađem, ubit ću te.
Ha-ri, vratila si se!
Jin Young-seo!
Smiri se.
Ti! Grozna si osoba!
Hej, što to radiš?
Molim te!
Oprosti.
Nisam znala da mi je mobitel isključen.
Stvarno te nisam namjerno ignorirala.
Poštedi me.
Srećom sam se snašla i dala mu lažno ime.
Mogao mi je dati otkaz na licu mjesta!
Kako si me mogla odvesti onamo?
Strašno mi je žao.
Vidjela si kako je karizmatičan!
Nisam imala izbora.
Barem ne zna da ti je šef, tako da…
Doznao je da moji vode restoran brze hrane!
Molim? Pa kako to?
Bilo mi je krivo što nisam bila na proslavi s kolegama,
pa sam im nosila kupone i ispali su mi.
Zašto si nosila kupone? Tuko nepromišljena!
Nemaš pravo tako vikati na mene!
Ti si kriva za sve!
Ova te pregača neće…
Ha-ri!
Što to radiš? Zašto hvataš Young-seo za ovratnik?
-Ne, ovo je… -Dobro sam, gđo Han.
I, molim vas, nemojte koriti Ha-ri.
Ja sam kriva i zaslužila sam to.
Pa koliko loše može biti?
Prijateljice se ne hvataju za ovratnik!
Ti i tvoja narav! Pusti je!
-Hajde, pusti je! -Što?
Mama, ne znaš o čemu je riječ!
Ako toliko voliš Young-seo, zašto je ne posvojiš?
-Mislim, stvarno… -Vidi tu narav.
Zašto si bezobrazna?
Gđo Han! Ja sam kriva za sve, oprostite!
-Ma vidi ti nju! -Što je?
Prekinite, obje!
Na koga je uopće tako prgava? Mislim, stvarno!
Zar zbilja ne zna na koga je?
Ne možeš li se slagati s prijateljicom?
Budi sretna što se Young-seo želi družiti s tobom.
Da imam nju za kćer, bila bih presretna!
Zar ne?
Mama, zar ne bi voljela imati kćer poput Young-seo?
Da je zavedem?
Bila bi ti snaha, to je poput kćeri.
Čak i da pokušaš, misliš da bi uspio?
I kako misliš, „poput kćeri”?
Snaha je snaha! Samo slaži rublje.
Iskoristite priliku da kupite ovaj proizvod od kimchija.
Ovako rano ujutro?
Rekao sam da pripaze na raspored.
Naručite…
Arheopteriks se smatra pretkom modernih ptica.
Fosilni ostaci otkriveni su u vapnencu u Solnhofenu u Bavarskoj.
Arheopteriks je živio
u kasnoj juri na području današnje južne Njemačke.
Kvragu i jura.
Vidljivo je da dužina tijela iznosi između 30 i 50 centimetara,
što odgovara veličini gavrana.
Ta ptica sitne glave i krupnih očiju…
Halo?
Gđice Geum-hui?
O čemu on?
Kakvi su ovo šaljivi pozivi usred noći?
Nije ovo šaljivi poziv. Još spavaš, Geum-hui?
Ja nisam Geum…
Oprosti, samo si me iznenadio.
O čemu je riječ?
Samo provjeravam
jesi li mi dala pravi broj. To je sve.
Dobro.
Halo?
Što?
Četiri je ujutro. Je li on poludio?
Koji vrag? Potpuno me razbudio. Je li lud?
Kakav naporan tip! Mislim, stvarno!
Tako je naporan.
Možete mu promotriti zube.
Arheopteriks?
Ima tri kandže…
Nadam se da se neće naspavati.
Na repu ima 20 do 21…
Zašto zijevate rano ujutro?
Niste se naspavali?
Probudila sam se usred noći i nisam mogla opet zaspati.
Dobro.
Jeste li čule? Niste, zar ne?
Opet sam ja jedini čuo, je li?
U redu. Dobro slušajte.
Predsjednik Kang bio je na spoju na slijepo.
Pa što? To se nas nimalo ne tiče.
Evo nje opet. Morate sagledati širu sliku.
To itekako ima veze s nama!
Bogati se uvijek drže skupa.
Možda se tvrtke spoje.
To će uvelike utjecati na cijenu dionica.
Vlasnik ste dvadesetak tvrtkinih dionica.
Zašto dramatizirate kao da ste većinski dioničar?
Sve zajedno imam 50 dionica.
Nakupi se tu love, znate?
Uglavnom, prestanite pričati o predsjedniku Kangu.
Jest predsjednik tvrtke,
ali možda ga nikad nećemo ni sresti.
Hrvačica ste? Kako ste tako snažni?
Zar ne?
Dragi Buda, molim te, pomozi mi da nikad više ne sretnem toga čovjeka.
Bože moj.
Tražio si me?
Da. Što se tiče tvornice u Ilsanu,
kad ponovno pokrećemo drugu proizvodnu liniju?
Kažu da će trebati najmanje tjedan dana da sve zamijene.
Danas je g. Hwangu prvi dan na poslu, je li?
Parkovoj zamjeni? Ručajmo s njime danas.
Zapravo, tvoj raspored mijenja se danas od ručka.
Što? Kako misliš? Nisam primio nikakvu obavijest.
Naredbu je uputio predsjednik uprave.
Ponovno ti planiram spojeve.
Molim?
Tako, dakle?
Han Min-hui iz tvrtke Daemang.
Diplomirala je glasovir na Juilliardu,
a sad je na doktorskom studiju u Seulu.
Kažu da je šteta
što se uz ovu karijeru moram udati.
No smatram da je donošenje djeteta s mojim dobrim genima na svijet
ipak vrijedno truda.
Kći ministra pravosuđa. Liječnica s Harvarda.
Kao harvardaši, trebali biste se slagati.
Poznajete li profesora Alberta?
Da, bio mi je mentor.
Držao mi je izborni kolegij iz ekonomije.
Imao je veoma visoko mišljenje o vama.
Vaš diplomski rad…
-G. Kang? Čula sam mnogo toga o vama. -Zgodniji ste nego što se priča.
I tako ste visoki.
Sviđa mi se vaša smirenost.
Baš ste moj tip.
Kad sam vas spomenula obitelji…
Svi su bili oduševljeni.
Prvi se put ovako osjećam, tako da…
-mi srce treperi. -Srce mi treperi.
Ajme, baš sam se raspričala.
Misliš da je još netko bio na deset spojeva na slijepo u danu?
Vjerojatno nije.
Postavit ćeš novi rekord za najviše spojeva u kratkom vremenu.
Pritisnuo si krivo dugme, idemo na krov.
Nije krivo.
Još nije gotovo.
Što?
Yoko Hitori, ili na korejski Oh Eun-ji.
Treća generacija useljenika, nasljednica Hitori Foodsa.
Je li ti koja djevojka zapela za oko?
-Nipošto. -Molim?
Sve djeluju mnogo bolje od lažne Jin Young-seo,
a nju si odmah pristao oženiti.
Lažna Young-seo barem nije bila dosadna.
Kako to da sve govore posve iste stvari?
Istina.
Bome je bila drukčija od ostalih.
Tae-moo, curi ti krv iz nosa.
Curi mi krv iz nosa?
Kvragu.
Glupa krvarenja iz nosa.
Kasniš.
Kako je bilo na spojevima?
Ne misliš li da je ovo malo previše?
Znaš li kako je ići na ovoliko spojeva na slijepo?
Otputovao si u Japan da se susretneš s djevojkom broj 11.
Kako je bilo? Je li ti se svidjela neka od dama koje si danas upoznao?
Nevjerojatan si.
Ne pretjeruj.
Ti si me navukao rekavši da ćeš oženiti Jin Young-seo.
I što onda? Sve otkažeš?
-Poigravaš se s djedom? -Nije tako.
Ne pravdaj se, nego održi obećanje!
Sutra ćeš se naći s preostalih deset djevojaka.
Ako ti se ni tad nijedna ne svidi,
pronaći ću slobodnih žena za još godinu dana spojeva.
KANDIDATKINJE ZA SPOJEVE NA SLIJEPO
Postoji žena koju želim oženiti.
Što?
Neku želiš oženiti?
Da.
Vječito si zatrpan poslom. Kad si stigao…
Ma koliko zaposlen bio, nalazim vrijeme za upoznavanje.
To si trebao odmah reći.
Zašto si onda išao na one spojeve?
I zašto si izmislio besmislicu o ženidbi za gđicu Young-seo?
Iskreno, nakratko smo prekinuli zbog svađe.
Činio sam to iz ljutnje.
Je li to istina?
Trebao bi zahvaliti g. Chau.
Pomirili smo se zahvaljujući njemu.
Da, gospodine. Dao sam sve od sebe.
A kad ću je ja upoznati?
Pobrinut ću se da to bude uskoro.
Smjesta to dogovori.
Moram pitati kad je slobodna.
To znači da više neće biti spojeva na slijepo, zar ne?
Naravno.
Da si mi to prije rekao,
ne bih ti ni zatrpao raspored kao danas.
Dakle, svjesno si pretjerao?
U redu, učini što moraš.
Odoh ja.
Budi dobar.
Kang Tae-moo?
Kako si mogao tako lagati
kad nemaš kandidatkinju za ženidbu?
Kako ćeš se izvući iz ovog?
A što misliš?
Reći ću nadležnoj osobi da preuzme odgovornost.
DOLAZNI POZIV ARHEOPTERIKS
Što je sad? Već sam se ispričala i sve smo riješili.
Kako naporno.
-Halo? -Nađimo se kad završiš s poslom.
Što? Zašto?
Imam posla.
-Radije bi da ti dođem doma? -Što? Ne!
Hoću reći, danas ću se duže zadržati.
Radim prekovremeno. Bit ću na poslu.
Gdje radiš, Shin Geum-hui?
Gdje radim?
Zapravo, dosta daleko od Seula.
A gdje to? Danas sam išao čak do Japana.
Je li dalje od Japana?
Što?
Molim? Ilsan?
Zašto odjednom Ilsan?
Ne znam. Samo mi je izletjelo.
Čovječe, stvarno? I što ćeš sad?
Nalazimo se u nekom kafiću blizu podzemne.
Samo što nisam stigla. Čujemo se. Bok!
Što? Već je ondje?
Halo?
U kafiću sam. Sigurna si da inače zalaziš ovamo?
-Naravno. Zašto? -Ma ništa. Samo je malo neobično.
Rainbow Cafe, zar ne?
I jučer sam ondje pila kavu.
Hvala vam.
Stigla sam. Pričekaj trenutak.
Gdje je Rainbow Cafe?
Zbilja ovamo zalaziš?
Da. Sviđa mi se atmosfera.
Mama, gurnuo me!
Nisam ti ja mama.
Ispričavam se.
KAFIĆ
Sviđa ti se atmosfera ovdje?
Pa, atmosfera je dobra, ali kava je ovdje odlična.
Možemo li skratiti?
Trebala bih krenuti kući.
Ovo možda nije primjereno mjesto,
no želim da se počnemo viđati. S ciljem braka.
Molim?
Zaljubio si se u mene na prvi pogled na onom spoju, što li?
Nije mi to bio plan.
Ne zanosi se.
Ne trebamo se stvarno viđati.
Moramo se samo pretvarati, gđice Shin.
Što?
Neću. Nazvao si me šarlatankom i prevaranticom,
a sad tražiš od mene da sve to ponovim?
A što mi drugo preostaje? Ti si savršena osoba za zadatak.
Savršena osoba za zadatak?
Dokazala si da si vješta glumica.
Poznaješ moju situaciju, ne treba je objašnjavati.
I čuvat ćeš moju tajnu.
Što je najvažnije, rekla si da mi se želiš odužiti.
A ja ću uštedjeti gomilu vremena.
Oboje smo na dobitku, zar ne?
Nije me briga za dobitak.
Ne želim opet lagati ljudima.
Zaboravit ću ovaj razgovor.
Zaradila si 800 000 vona?
Udvostručit ću to.
Udvostručiti?
I to za svaki susret s mojim djedom.
Sumnjičav je čovjek, stoga će biti potrebno više susreta.
Kad se osvrnem na svoj dosadašnji život,
više sam vremena provela u dugovima nego što sam bila sretna.
Mama, tata.
Kao tvoji roditelji, nemamo što reći.
STUDENTSKI KREDITI, KREDITNE KARTICE, MINUSI
DUG
PLAĆA IZ RESTORANA KBBQ
DUG STANJE: -2,89 MILIJUNA VONA
PLAĆA IZ KAFIĆA
DUG STANJE: -2 MILIJUNA VONA
PLAĆA IZ SKLADIŠTA
Zbogom, duže!
Mama, tata.
Zaposlili su me u velikoj tvrtki!
Oprosti, Ha-ri.
Ha-ri.
POSLOVNI DNEVNIK PILEĆA INDUSTRIJA PATI
EPSKI NEUSPJEH
Mogla bih otplatiti dugove odjednom.
Da pristanem?
Ne.
Ma koliko novac bio važan, ne smijem petljati sa šefom.
Jesi li odlučila?
Mislim da ne mogu. Žao mi je.
Kad si mi se ispričavala,
rekla si učiniti sve da mi pomogneš.
To su bile prazne riječi?
-Što? Ne, mislila sam to. -Onda učini ovo za mene.
Ovo je jedino s čime mi možeš pomoći
unutar svojih okvira.
Mislim…
Pazi da dobro jedeš.
Vratila si se, dušo?
Bok.
-Dobro došla… -Kakva ludost.
Shin Geum-hui!
Pivce za vas!
Misliš mojoj kćeri oteti ljubavnika?
Oprostite. Nemam što reći…
Onda ne govori!
Začepi!
Bestidnice jedna.
Jao meni. Prošlog tjedna opalila je Gwang-boka kotletom,
a ovoga Geum-hui batakom?
Zašto je takva prema dragoj curi?
Misliš da bi bogata obitelj prihvatila neku Geum-hui?
Njezini vode restoran s prženom piletinom.
Zaboga!
Pa što?
To nema veze s Ha-ri. Komentiramo emisiju.
Trebali bi ukinuti sve te glupe emisije, čujete me?
Ljubavna priča neke sirotice i basnoslovno bogatog tipa?
Posve neuvjerljivo.
Mama, ta neuvjerljiva ljubavna priča
meni se upravo događa.
Što? Je li opet onaj gad Tae-moo?
Zdravo, Min-woo.
Zaboravit ću kako izgledaš. Zašto ne dolaziš?
Imala sam gužvu na poslu.
Što ti je s glasom? Nešto se dogodilo?
Malo sam pod stresom zbog posla.
Da.
Dobro, uskoro ću navratiti.
U redu.
Dobro.
Kang Tae-moo, taj gad!
Baš sam napeta zbog arheopteriksa. Ne mogu sabrati misli.
Hej! Mogli ste me ozlijediti!
Bože!
Ovi misle da bogati nisu ljudi, što li?
Zašto vječito galame? Uvijek su prikazani kao negativci.
Stigao sam.
Hej! Jesi li…
nam dogovorio susret sa svojom djevojkom?
Molim?
Čemu taj izraz lica? Nešto nije u redu?
Ne, bez brige. Upoznat ćeš je.
Zbilja?
Što je sad?
Halo?
Gdje si?
A gdje bih bila u ovo doba? Kod kuće.
Onda siđi na trenutak. Pred kućom sam ti.
Pred mojom kućom? Sad?
Samo malo. Zašto?
Zašto si navratio ovako kasno bez najave?
Spremam se za krevet.
Svjetla su ti još upaljena.
Aha, da.
-Radije bi da sam uđem? -Ne! Izaći ću!
Samo ti ostani gdje jesi, dobro?
Kakav tvrdoglav tip!
Samo malo, što trebam…
Hajdemo najprije…
Vidiš li uopće s tim?
Mislio sam da ideš spavati.
Nikomu ne dopuštam da me vidi bez šminke.
To je pravilo kad si žena.
Sudeći po tvojoj odjeći, to se pravilo baš ne provodi dosljedno.
Kako god. Zašto si se dovezao ovamo?
Sastavio sam ugovor. Pogledaj.
I zapamti moj profil prije no upoznaš djeda.
Rekla sam da ću razmisliti, a ne da pristajem!
Mislim da mi ništa drugo ne preostaje.
A rekla si mi se odužiti.
-Učinimo to. Sklopimo ugovor o vezi. -Ne.
Naprosto pronađi drugu.
Kvragu.
Shin Geum-hui.
Samo ćeš se povući?
Ne, nije o tome riječ.
Ali stvarno imam razlog zašto ne mogu.
Kako da zavaram
dvojicu šefova tvrtke u kojoj radim?
Koji je razlog? Da čujem.
Riječ je o tome…
-Čekaj, prvo… -Što to radiš?
Razgovarajmo sutra!
Prijevod titlova: Ema Horvath